Document ID: 31990D0134

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 6ης Μαρτίου 1990
για δεύτερη τροποποίηση της οδηγίας 82/894/ΕΟΚ του Συμβουλίου για την κοινοποίηση των ασθενειών των ζώων μέσα στην Κοινότητα και για την προσωρινή τροποποίηση της συχνότητας της κοινοποίησης, όσον αφορά τη σπογγώδη εγκεφαλοπάθεια των βοοειδών
(90/134/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 82/894/ΕΟΚ του Συμβουλίου της 21ης Δεκεμβρίου 1982 για την κοινοποίηση των ασθενειών των ζώων μέσα στην Κοινότητα (1), όπως τροποποιήθηκε τελευταία από την απόφαση 89/162/ΕΟΚ (2), και ιδίως το άρθρο 5,
Εκτιμώντας:
ότι έχουν εμφανιστεί πολλές εστίες μόλυνσης από σπογγώδη εγκεφαλοπάθεια των βοοειδών στο κοινοτικό έδαφος·
ότι η ασθένεια αυτή μπορεί να θεωρηθεί ως νέα σοβαρή ασθένεια, της οποίας η παρουσία εγκυμονεί κίνδυνο για το ζωικό κεφάλαιο της Κοινότητας·
ότι η σπογγώδης εγκεφαλοπάθεια των βοοειδών πρέπει, ως εκ τούτου, να συμπεριληφθεί στον κατάλογο των ασθενειών για τις οποίες απαιτείται κοινοποίηση βάσει της οδηγίας 82/894/ΕΟΚ·
ότι, με βάση τα χαρακτηριστικά της εν λόγω ασθένειας, πρέπει, προσωρινά, να προβλεφθεί κοινοποίηση των εστιών σε εβδομαδιαία βάση, με την οποία παρέχονται και οι απαραίτητες πληροφορίες σχετικά με τις δευτεροβάθμιες εστίες μόλυνσης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο παράρτημα Ι της οδηγίας 82/894/ΕΟΚ, προστίθεται η ασθένεια «σπογγώδης εγκεφαλοπάθεια των βοοειδών».
Άρθρο 2
Κατά παρέκκλιση του άρθρου 3 παράγραφος 1 της οδηγίας 82/894/ΕΟΚ, κάθε εστία της σπογγώδους εγκεφαλοπάθειας των βοοειδών κοινοποιείται μέχρι της 30 Ιουνίου 1992, σύμφωνα με το άρθρο 4 της εν λόγω οδηγίας.
Άρθρο 3
Η παρούσα απόφαση εφαρμόζεται από την 1η Απριλίου 1990.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 6 Μαρτίου 1990.

Labels: 0
6